
	讙诪' 讘砖诇诪讗 诇讗 讬诇讜讛 诪诪谞讜 讜诇讗 讬拽讞 诪诪谞讜 讜诇讗 讬砖讗诇 诪诪谞讜 讻诇讜诪专 诪讜讚专 诪诪讚讬专 讚拽讗 诪转讛谞讬 诪讬谞讬讛 讜诪砖讜诐 讛讻讬 讗住讜专 讗诇讗 诇讗 讬砖讗讬诇谞讜 讜诇讗 讬诇讜谞讜 讜诇讗 讬诪讻讜专 诇讜 诪讗讬 拽讗 诪讬转讛谞讬 诪讬谞讬讛. 谞''诇 讚诪砖诪注 诇讬讛 讚诪转谞讬' 讘讝讘讬谞讗 讞专讬驻讗 讜诪砖''讛 诪砖诪注 诇讬讛 讛讻讬 讜诇讗 诪讜拽讬 诇讬讛 讘讝讘讬谞讗 讚专诪讬 注诇 讗驻讬讛 讜诇讬驻专讜讱 讗讬驻讻讗 讗''谞 讘讝讘讬谞讗 诪爪讬注转讗 讜诇讗 转拽砖讬 诇讬讛 诪讬讚讬 讘诪讻专 诪砖讜诐 讚住讘讬专讗 讚讻讬 讛讬讻讬 讚讘讛谞讬 讚拽转谞讬 诪拽诪讬 讛讗 讚讛讬讬谞讜 诇讗 讬砖讗讬诇谞讜 讜诇讗 讬诇讜谞讜 诇讗 诪讛谞讬 诪讬讚讬 讛讻讬 谞诪讬 讘诇讗 讬诪讻讜专 诇讜 诇讗 诪转讛谞讬 诪讬讚讬 讜讛讬讬谞讜 讘讝讘讬谞讗 讞专讬驻讗 讜诪砖''讛 驻专讬讱 讛讻讬: 讗''专 讬讜住讬 讘专' 讞谞讬谞讗 讻讙讜谉 砖谞讚专讜 讛谞讗讛 讝讛 诪讝讛. 讜讻讬 转讬诪讗 讗诐 讻谉 诪讗讬 拽诪''诇 谞专讗讛 讚住转诐 诇谉 讻专''讗 讚讗诪专 讜讬转讜专 讗住讜专 讘诪讜讚专 讛谞讗讛 讜讗注''讙 讚讻讘专 住转诐 诇谉 讻讜讜转讬讛 讘专讬砖 驻讬专拽讬谉 (讚祝 诇讘:) 拽诪''诇 讚讻诇 讛谞讬 谞诪讬 诇讗 讙专讬注讬 诪讜讬转讜专 讜讗住讬专讬 诇专''讗: 讗讘讬讬 讗诪专 讙讝讬专讛 诇砖讗讜诇 诪砖讜诐 诇讛砖讗讬诇 讜讻谉 讻讜诇讛讜谉 讙讝讬专讛. 讚诪砖''讛 讗住专讬谞谉 谞诪讬 诇诪讻讜专 诇讜 讗讟讜 诇讬拽讞 诪诪谞讜 讜讗注''讙 讚转谞谉 诇注讬诇 讘驻专拽 讚' 谞讚专讬诐 (讚祝 诇讗.) 砖讗讬谞讬 谞讛谞讛 诇讬砖专讗诇 诇讜拽讞 讘讬转专 讜诪讜讻专 讘驻讞讜转 砖讬砖专讗诇 谞讛谞讬谉 诇讬 诇讜拽讞 讘驻讞讜转 讜诪讜讻专 讘讬转专 讜讗诪专讬谞谉 注诇讛 讘住讜讙讬讬谉 讚诇注讬诇 讚讻诇 讛讬讻讗 讚讛讜讬 讝讘讬谞讗 讞专讬驻讗 砖专讬 诪讜讚专 诇诪讻讜专 诇诪讚讬专 讜诇讗 讙讝专讬谞谉 讻讘专 讻转讘 讛专诪讘''诐 讝''诇 讚讛转诐 讻讬讜谉 讚诪讻诇讛讜 讬砖专讗诇 谞讚专 诇讗 讙讝专讬谞谉 注诇讛 讚讗讬 讙讝专讬谞谉 注诇讛 讜诪爪专讬讻讬谞讗 诇讬讛 诇讬讛谞讜转 诇注讜讘讚讬 讻讜讻讘讬诐 讟专讬讞讗 诇讬讛 诪讬诇转讗 讗讘诇 讻讗谉 砖讗讬谞讜 讗住讜专 讗诇讗 诇讛谞讗转 讞讘讬专讜 讘诇讘讚 诪爪讬 诇诪讬拽诐 注诇讛 讚诪讬诇转讗 讜讙讝专讬谞谉 讜讗''转 讜讛讗 讗驻讬' 讘诪讜讚专 讛谞讗讛 诪讞讘讬专讜 讘诇讘讚 转谞谉 诇拽诪谉 讘驻专拽 讛砖讜转驻讬谉 (讚祝 诪讝:) 讛专讬谞讬 注诇讬讱 讞专诐 讛诪讜讚专 讗住讜专 讜诪砖诪注 讗讘诇 诪讚讬专 诇讗 讜讗诪讗讬 讛讜讛 诇讬讛 诇诪讬转谞讬 砖谞讬讛诐 讗住讜专讬谉 讜诪砖讜诐 讙讝讬专讛 讬''诇 讚诇讗讜 拽讜砖讬讗 讛讬讗 讚讻讬 讙讝专讬' 讛讻讗 讛''诪 讘讛谞讬 讘诇讞讜讚 讚转谞讬谞谉 讘诪转谞讬' 讚诇讗 诪砖诪注 诇讛讜 诇讗讬谞砖讬 讚诇讬转住专讜 讘诪讜讚专 讛谞讗讛 讜讗讬 注讘讬讚 诇讛讜 诪讜讚专 诇诪讚讬专 讗转讬 谞诪讬 诇诪讬砖拽诇 诇讛讜 诪诪讚讬专 讗讘诇 讘讛谞讗讛 讙诪讜专讛 讻讗讻讬诇转 驻讬专讜转 讜讻讬讜爪讗 讘讛 诇讬讻讗 诇诪讬讙讝专 讛诇讻讱 诇讗 诪爪讬 转谞讬 砖谞讬讛诐 讗住讜专讬谉: 诪转谞讬' 拽讜谞诐 砖讚讛 砖讗谞讬 讞讜专砖 讘讛 诇注讜诇诐. 砖讜讗诇 讗诪专 讻讱 诇讞讘讬专讜 诪转讜讱 砖讻注住 注诇讬讜 砖诇讗 专爪讛 诇讛砖讗讬诇讛 诇讜: 讗诐 讛讬讛 讚专讻讜 诇讞专讜砖 讛讜讗 讗住讜专 讜讻诇 讗讚诐 诪讜转专讬谉. 砖讻讬讜谉 砖讛讜讗 讞讜专砖 讗讬谉 讘诪砖诪注讜转 诇砖讜谞讜 讗诇讗 讞专讬砖转讜 讘诇讘讚: 讜讗诐 讗讬谉 讚专讻讜 诇讞专讜砖 讛讜讗 讜讻诇 讗讚诐 讗住讜专讬谉. 砖诇讗 谞转讻讜讬谉 诇讞专讬砖转讜 讻讬讜谉 砖讗讬谉 讚专讻讜 诇讞专讜砖 讗诇讗 砖诇讗 讬讛谞讛 讘讞专讬砖转讜 讗讻讜讬谉 讜诪砖''讛 讛讜讗 讜讻诇 讗讚诐 讗住讜专讬诐 诇讞专讜砖 讘砖讘讬诇讜 讻讚讬 砖诇讗 讬讛谞讛 讘讞专讬砖转讛: 讛讜诇讱 讗爪诇 讞谞讜谞讬 讛专讙讬诇 讗爪诇讜. 专讘讜转讗 拽诪''诇 讚讗注''讙 讚专讙讬诇 讗爪诇讜 讜诪拽讬驻讜 转讚讬专 诇讗 讗诪专讬' 砖诇讬讞讜转讬讛 拽注讘讬讚 讜讻''砖 砖讗诐 诇讗 讗诪专 诇讗讚诐 诪讬讜讞讚 讗诇讗 讚讗诪专 讻诇 讛讝谉 讗讬谞讜 诪驻住讬讚 砖专讬 讻讚讗讬转讗 讘驻专拽 讛诪讚讬专: 讜讘讗 讜谞讜讟诇 诪讝讛. 讗诐 专爪讛 拽讗诪专 讜诇讜诪专 讚讗祝 注诇 讙讘 讚诇讘住讜祝 谞讜讟诇 诪讝讛 讜讚注转讬讬讛讜 讘讛讻讬 诇讗讜 砖诇讬讞讜转讬讛 拽注讘讬讚 讚诇讗 讛讜讬 砖诇讬讞 讗诇讗 讘讗讜诪专 讻诇 讛砖讜诪注 拽讜诇讬 讬讝讜谉 讻讚讗讬转讗 讘讛诪讚讬专 (讻转讜讘讜转 讚祝 注:) 讗讘诇 诇讬讻讗 诇诪讬诪专 讚讻讬 拽转谞讬 讜讘讗 讜谞讜讟诇 诪讝讛 诪讚讬谞讗 拽讗诪专 讚讻讬 诪讞讬讬讘 诇砖诇讜诪讬 讗诇诪讗 砖诇讬讞讜转讬讛 拽注讘讬讚 讜诪讛谞讬 诇讬讛 讜讗住讜专: 讛讬讛 讘讬转讜 诇讘谞讜转. 诇讗 讝讜 讗祝 讝讜 拽转谞讬 讘专讬砖讗 讗砖诪注讬谞谉 讚诇爪讜专讱 诪讝讜谞讜转 砖专讬 讜住讬驻讗 拽诪''诇 讚讗驻讬诇讜 诇爪讜专讱 讘谞讬谉 讘讬转讜 讛转讬专讜: 谞讜转谉 诇讗讞专 诪砖讜诐 诪转谞讛. 讚诇讘转专 讛讻讬 诇讗 诪转讛谞讬 诪讬谞讬讛 讗诇讗 诪诪拽讘诇 诪转谞讛: 讜讛讜讗 谞讜讟诇 讜讗讜讻诇. 讚诇讗讜 诪讚讬讚讬讛 诪转讛谞讬 讗诇讗 诪讛驻拽专讗: 讜专' 讬讜住讬 讗讜住专. 讘讙诪' 诪驻专砖 讟注诪讗: 讙诪' 诪讛 诪转谞讛 注讚 讚讗转讬 诪专砖讜转 谞讜转谉 诇专砖讜转 诪拽讘诇. 砖讗诐 讗诪专 讛专讬谞讬 谞讜转谉 诪转谞讛 讝讜 诇驻诇讜谞讬 讬讻讜诇 诇讞讝讜专 讘讜 注讚 砖讬讙讬注 诇讬讚讜 砖诇 诪拽讘诇: 讗祝 讛驻拽专 注讚 讚讗转讬 诇专砖讜' 讝讜讻讛. 砖讗讬谞讜 [讬讜爪讗] 诪专砖讜转 讘注诇讬' 注讚 砖讬讝讻讛 讘讜 讗讞专 讜讗讬 讘注讬 诇诪讬讛讚' 诪爪讬 讛讚专 讛诇讻讱 讻讬 讝讻讬 讘讛 诪讜讚专 诪诪讚讬专 拽讗 诪转讛谞讬: 砖谞讚专讜 拽讜讚诐 诇讛驻拽专讜. 砖讗住专讜 讜讗讞''讻 讛驻拽讬专讜: 诪讛 诇讬 讛驻拽专讜 拽讜讚诐 诇谞讚专讜. 讚讛讗 讻诇 讝诪谉 砖诇讗 讝讻讛 讘讜 讚诪驻拽讬专 讛讜讬 讜讚讬谞讗 讛讜讗 讚诇讬讞讜诇 谞讚专讬讛 注诇讬讛 讜讗诪讗讬 拽转谞讬 讛''讝 诪讜转专:





专诪讘"谉

驻讬专砖 讗讘讬讬 *讙讝讬专讛 诇砖讗讜诇 诪砖讜诐 诇讛砖讗讬诇 讜讻谉 讻讜诇讛讜谉 讙讝讬专讛:



讗"诇 讛砖讗讬诇谞讬 驻专转讱 讗"诇 讗讬谞讛 驻谞讜讬讛 讗"诇 拽讜谞诐 砖讚讬 砖讗谞讬 讞讜专砖 讘讛 诇注讜诇诐 讗诐 讛讬讛 讚专讻讜 诇讞专讜砖 讛讜讗 讗住讜专 讜讻诇 讗讚诐 诪讜转专讬谉 讜讗诐 讗讬谉 讚专讻讜 诇讞专讜砖 讛讜讗 讜讻诇 讗讚诐 讗住讜专讬谉 讛诪讜讚专 讛谞讗讛 诪讞讘讬专讜 讜讗讬谉 诇讜 诪讛 讬讗讻诇 讛讜诇讱 讗爪诇 讛讞谞讜谞讬 讜讗讜诪专 讗讬砖 驻诇讜谞讬 谞讜讚专 诪诪谞讬 讛谞讗讛 讜讗讬谞讬 讬讜讚注 诪讛 讗注砖讛 讛讜讗 谞讜转谉 诇讜 讜讘讗 讜谞讜讟诇 诪讝讛 讛讬讛 讘讬转讜 诇讘谞讜转 讙讚专讜 诇讙讚讜专 砖讚讛讜 诇拽爪讜专 讛讜诇讱 诇讜 讗爪诇 讛驻讜注诇讬诐 讜讗讜诪专 讗讬砖 驻诇讜谞讬 诪讜讚专 诪诪谞讬 讛谞讗讛 讜讗讬谞讬 讬讜讚注 诪讛 讗注砖讛 讛谉 注讜砖讬谉 讜讘讗讬谉 讜谞讜讟诇讬谉 砖讻专谉 诪讝讛:



讜诪住拽谞讗 讘驻专拽 讛诪讚讬专* 讚讻诇 砖讻谉 (讗) 讚砖讬讬讻讬 诇讬讛 讜诇诪讬诪专 讻诇 讛讝谉 讜讻诇 讛注讜砖讛 注诪讜 讗讬谞讜 诪驻住讬讚 讚诇讗讜 砖诇讬讞讜转讬讛 拽讗 注讘讬讚 讜诪转谞讬转讬谉 诇讗 诪讬讘注讬讗 拽转谞讬 诇讗 诪讬讘注讬讗 讻诇 讛讝谉 讗讬谞讜 诪驻住讬讚 讚讘注诇诪讗 拽讗讬 讗讘诇 讞谞讜谞讬 讚专讙讬诇 讗爪诇讜 讜讗讝讬诇 讜讗诪专 诇讬讛 讻诪讗谉 讚讗"诇 讝讬诇 讛讘 诇讬讛 讗转 讚诪讬 拽诪"诇 讜讚讜拽讗 讻诇 讛讝谉 讗讘诇 讗讜诪专 讻诇 讛砖讜诪注 拽讜诇讬 讬讝讜谉 讗住讜专 讚讻讬 讗诪专 (讘) 砖诇讬讞讜转讬讛 拽讗 注讘讬讚:



讛讬讜 诪讛诇讻讬谉 讘讚专讱 讜讗讬谉 诇讜 诪讛 讬讗讻诇 谞讜转谉 诇讗讞专 诪砖讜诐 诪转谞讛 讜讛诇讛 诪讜转专 讘讛 讗诐 讗讬谉 注诪讛诐 讗讞专 诪谞讬讞 注诇 讛住诇注 讗讜 注诇 讛讙讚专 讜讗讜诪专 讛专讬 讛谉 诪讜驻拽专讬谉 讜讛诇讛 谞讜讟诇 讜讗讜讻诇 讜专' 讬讜住讬 讗讜住专:



诪"讟 讚专' 讬讜住讬 讗诪专 专讘讗 讙讝专讛 诪砖讜诐 诪转谞转 讘讬转 讞讜专讜谉 讜专讘谞谉 住讘专讬 诇讗 讙讝专讬谞谉 讜讛诇讻转讗 讻专讘谞谉:





专砖讘"讗

 讗讘讬讬 讗诪专 讙讝专讛 诇讬砖专讗诇 讗讟讜 诇讛砖讗讬诇 讜讻谉 讻诇讛讜 讙讝讬专讛. 讜讛拽砖讜 讘转讜住驻讜转 [讻讗谉 讚"讛 讗诪专 讗讘讬讬] 讜讛讗 转谞谉 [诇拽诪谉 (谞讚专讬诐 诪讘, 讘)] 讛讗讜诪专 讛专讬谞讬 注诇讬讱 讞专诐 讛诪讜讚专 讗住讜专, 讜诇注讬诇 谞诪讬 讘驻专拽 讗专讘注讛 谞讚专讬诐, (谞讚专讬诐 诇讗, 讗), 砖讗谞讬 谞讛谞讛 诇讬砖专讗诇 诇讜拽讞 讘讬讜转专, 讻讜' 讗诇诪讗 诇讗 讙讝专讬谞谉, 讜爪专讬讱 注讬讜谉.





专讬讟讘"讗

讗"诇 讛砖讗讬诇谞讬 驻专转讱 讗"诇 讗讬谞讛 驻谞讜讬讛 讗"诇 拽讜谞诐 砖讚讬 砖讗谞讬 讞讜专砖 讘讗 诇注讜诇诐. 驻讬' 讛砖讜讗诇 讗诪专 讻谉 诪驻谞讬 砖讛拽驻讬讚 讛诪砖讗讬诇 砖诇讗 专爪讛 诇讛砖讗讬诇讜 诇讜 讗"谞 砖讘注诇 讛驻专讛 讗诪专 讻谉 讻讚讬 诇讛驻讬住 讚注转讜 砖诇 讝讛 砖讬讗诪讬谉 讘讜 砖讬讛讗 砖讚讛 讝讛 砖讬讞专讜砖 讘讛 拽讜谞诐 讗诐 讛讬讗 驻谞讜讬讛 讜讛专讗砖讜谉 诪转讬砖讘 讬讜转专 讘诇砖讜谉 讛诪砖谞讛 讗讘诇 讛讚讬谉 砖讜讛 讛讜讗 讘砖谞讬讛诐:



讗诐 讛讬讛 讚专讻讜 诇讞专讜砖 讛讜讗 讗住讜专 讜讻诇 讗讚诐 诪讜转专讬诐. 驻讬' 诇讞专讜砖 讘讛 讗驻讬诇讜 讘砖讚讛讜 砖诇讗 谞转讻讜讬谉 讛讗讜住专 讗诇讗 砖诇讗 讬讞专讜砖 讘讛 讛讜讗 注爪诪讜:



讜讗诐 讗讬谉 讚专讻讜 诇讞专讜砖 讘砖注转 讛谞讚专 讛讜讗 讜讻诇 讗讚诐 讗住讜专讬诐. 驻讬' 诇讞专讜砖 讘驻专讛 讝讜 讘砖讚讛讜 讚讻讬讜谉 砖讗讬谉 讚专讻讜 诇讞专讜砖 讗讬谉 诪砖诪注 谞讚专讜 讗诇讗 砖诇讗 讬讛谞讛 讘讞专讬砖转讛 讘砖讚讛讜 讜讚讜拽讗 讘讻讛"讙 讗讘诇 讗诐 讗诪专 讻谉 讛砖讜讗诇 诪转讞诇讛 砖诇讗 讘讛拽驻讚讛 砖砖讗诇 诪讞讘讬专讜 驻专讛 诇砖讗专 诪诇讗讻讜转 讜讝讛 讛讬讛 讞讜砖砖 砖诪讗 讬讞专讜砖 讘讛 讜讗诪专 讛诇讛 砖讗讬谞讜 专讜爪讛 讗讜转讛 诇讻讱 讜讗诪专 拽讜谞诐 砖讚讛 砖讗谞讬 讞讜专砖 讘讛 诇讗 讛讬转讛 讛讻讜讜谞讛 讗诇讗 砖诇讗 讬砖诪砖谞讛 讘讞专讬砖讛 讜讗驻讬诇讜 注诇 讬讚讬 砖诇讬讞 讜讛讜讗 讜讻诇 讗讚诐 讗住讜专讬谉 诇讞专讜砖 讘讛 讘砖讚讛讜 讜讻谉 讻诇 讻讬讜爪讗 讘讝讛 讜诪讻讗谉 讻诇诇 讙讚讜诇 砖讛谞讜讚专 讗讜 讛谞砖讘注 砖诇讗 讬注砖讛 讚讘专 驻诇讜谞讬 讗诐 讚专讻讜 诇注砖讜转讛 讘注爪诪讜 讛讜讗 讗住讜专 讜讗讞专讬诐 诪讜转专讬诐 诇注砖讜转讛 诇爪专讻讜 讜讗诐 讗讬谉 讚专讻讜 诇注砖讜转讛 诇注爪诪讜 讛讜讗 讜讻诇 讗讚诐 讗住讜专讬谉 诇注砖讜转讛 诇爪专讻讜:



讛诪讜讚专 讛谞讗讛 诪讞讘讬专讜 讜讗讬谉 诇讜 诇诪讜讚专 诪讛 讬讗讻诇 讛讜诇讱 讛诪讚讬专 讗爪诇 讞谞讜谞讬 讛专讙讬诇 讗爪诇讜 讜讗讜诪专 诇讜 讗讬砖 驻诇讜谞讬 诪讜讚专 讛讬诪谞讬 讛谞讗讛 讜讗讬谞讬 讬讜讚注 诪讛 讗注砖讛. 驻讬' 砖讛讬讬转讬 专讜爪讛 诇讛讛谞讜转讜. 讛讞谞讜谞讬 谞讜转谉 诇诪讜讚专 诪砖诇讜 诪讛 砖讬专爪讛 讜讞讜讝专 讜谞讜讟诇 诪讛 砖谞转谉 诇讜 诪谉 讛诪讚讬专 讜诇讗 讚诪讬讞讬讬讘 诪讚讬专 诇诪讬转谉 诇讬讛 诪讬讚讬 砖讛专讬 诇讗 讗诪专 诇讜 砖讬转谉 讜讻诇 砖谞讜转谉 讘砖讘讬诇 讞讘讬专讜 讗讜 砖诪转讞讬讬讘 讗讜 砖谞注砖讛 讘砖讘讬诇讜 注专讘 讗讜 拽讘诇谉 砖诇讗 注诇 驻讬讜 讗讬谉 讞讘讬专讜 讞讬讬讘 诇讜 讻诇讜诐 讗诇讗 讛讻讬 拽讗 讗诪专讬谞谉 砖讗诐 专爪讛 讛诪讚讬专 谞讜转谉 诇讞谞讜谞讬 诪讛 砖谞转谉 诇诪讜讚专 砖讻讬讜谉 砖诇讗 注砖讗讜 诇讞谞讜谞讬 砖诇讬讞 讜诇讗 谞转谉 注诇 驻讬讜 讜讗讬诇讜 讬专爪讛 诇讗 讬驻专注 讻诇讜诐 诇讞谞讜谞讬' 讗讬谉 讛诪讜讚专 谞讛谞讛 讗诇讗 诪砖诇 讞谞讜谞讬 讜诪住拽谞讗 讘讻转讜讘讜转 讘驻' 讛诪讚讬专 讚讻诇 讚讻谉 讚砖专讬 诇讬讛 诇诪讬诪专 讻诇 讛讝谉 讗讬谞讜 诪驻住讬讚 讚讘讛讗 谞诪讬 诇讗讜 砖诇讬讞讜转讬讛 注讘讬讚 讗讘诇 讗住讜专 诇讜 诇讜诪专 讻诇 讛砖讜诪注 拽讜诇讬 讬讝讜谉 讚讛讗讬 砖诇讬讞讜转 讛讜讗 讜诪讬讞讬讬讘 讘讬讛 讻讚讗诪专讬谞谉 讘诪住讻转 讙讬讟讬谉 [讚祝 住讜.] 诪讬 砖讛讬讛 诪讜砖诇讱 讘讘讜专 讜讗诪专 讻诇 讛砖讜诪注 拽讜诇讬 讬讻转讜讘 讙讟 诇讗砖转讬 讻讜转讘讬谉 讜谞讜转谞讬谉 诇讜:



讛讬讛 讘讬转讜. 砖诇 诪讜讚专 诇讘谞讜转:



讙讚专讜 诇讙讚讜专 砖讚讛讜 诇拽爪讜专 讛讜诇讱 诇讜 讗爪诇 讛驻讜注诇讬诐 讜讻讜' 讛谉 注讜砖讬谉 注诪讜 讜讘讗讬谉 讜谞讜讟诇讬谉 诪讝讛. 砖讻专谉:



讛讬讜 诪讛诇讻讬谉 讘讚专讱 讜讗讬谉 诇讜 诪讛 讬讗讻诇 谞讜转谉 诇讗讞讚 诪讛诐 诪转谞讛 讙诪讜专讛 讜讛诇讛 诪讜转专 讘讛. 驻讬' 讚讗讬讛讜 诪讚讬讚讬' 讗讚专讬讛 讜讛砖转讗 诇讗讜 讚讬讚讬' 讛讜讗:



讜讗诐 讗讬谉 注诪讛诐 讗讞专. 诇讝讻讜转 诇讜:



诪谞讬讞 注诇 讛住诇注 讗讜 注诇 讛讙讚专 讜讗讜诪专 讛专讬 讗诇讜 诪讜驻拽专讬诐 诇讻诇 诪讬 砖讬讞驻讜抓 讜讛诇讛 谞讜讟诇 讜讗讜讻诇. 驻讬' 讚诪讛驻拽讬专讗 讝讻讬:



讜专讘讬 讬讜住讬 讗讜住专. 讜讘讙诪' 砖拽诇讬谞谉 讜讟专讬谞谉 讜讗住讬拽 专讘讗 [讚祝 诪讙:] 讚诇讻"注 讛驻拽专 讗讬谞讜 讻诪转谞讛 讜诪讻讬 讗驻拽专讬讛 谞驻拽讗 诇讬讛 诪专砖讜转讬讛 诇讗诇转专 讗注"讙 讚讗讻转讬 诇讗讝讻讬 讘讬讛 讞讚 讗诇讗 讚诪讚专讘谞谉 讻诇 讛讬讻讗 讚诇讗 讝讻讬 讘讬讛 讞讚 讬讻讜诇 诇讞讝讜专 讘讜 转讜讱 讙' 诪讬诐 讚讻讬 讛讚专 讗讬讛讜 讙讜驻讬讛 转讜讱 讙' 讬诪讬诐 (讘) 讜诇讗 讝讻讬 讘讬讛 诇讗 讞砖讬讘 讻讝讜讻讛 诪谉 讛讛驻拽专 讗诇讗 讻注讜拽专 讚讘专讬讜 讛专讗砖讜谞讬诐 诇讙诪专讬 讻讗讬诇讜 诇讗 讛讜驻拽专 诇注讜诇诐 讜讝讛 转拽谞转 讞讻诪讬诐 讛讜讗 诪驻谞讬 讛专诪讗讬诐 砖讛讬讜 诪驻拽讬专讬诐 谞讻住讬讛谉 诇驻讟专谉 诪谉 讛诪注砖专讜转 讜讗讞专 讞讜讝专讬谉 讜讝讜讻讬谉 讘讛谉 讗讘诇 讗讞专 讙' 讬诪讬诐 讗讬谉 讬讻讜诇 诇讞讝讜专 讘讜 讻诇讜诐 讜诇讬讻讗 诇诪讬讞砖 诇诪注专讬诪讬谉 砖讗讬谉 讗讚诐 诪驻拽讬专 砖讚讛讜 讙' 讬诪讬诐 诪驻谞讬 讛注专诪讛 讝讜 砖诪讗 讬讘讗 讗讞专 诇讝讻讜转 讜讛讻讬 驻专讬砖 注讜诇讗 讘讙诪' 讗诇讬讘讗 讚专讘讛:



转讜 讗诪专讬谞谉 讘讙诪专讗 讗诇讬讘讗 讚讬讚讬讛 讗诪专 专' 讬讛讜砖注 讘谉 诇讜讬 讚讘专 转讜专讛 讛驻拽专 讗驻讬诇讜 讘讗讞讚 讛讜讬 讛驻拽专 讜诪讛 讟注诐 讗诪专讜 讞讻诪讬诐 讘讙' 讻讚讬 砖讬讛讗 讗讞讚 讝讜讻讛 讜砖谞讬诐 注讚讬诐 讗讘诇 讘砖注转 讛讚讞拽 讻讙讜谉 讝讜 砖诇 诪砖谞转谞讜 讗讜拽诪讜讛 讗讚讬谞讗 讚讗讜专讬讬转讗 讜住讙讬 讘讞讚 讜讻谉 讘讛讛讬讗 讚讘讘讗 诪爪讬注讗 驻' 讗诇讜 诪爪讬讗讜转 [讚祝 诇:] 讜讛讛讬讗 谞诪讬 讚驻专拽 拽诪讗 讚砖讘转 [讚祝 讬讞:] 讚讗诪专讬谞谉 讗诇讬讘讗 讚讘"砖 讚讗讬转 诇讛讜 砖讘讬转转 讻诇讬诐 讚谞专 讜讙讬谞讬转 诪驻拽专 诇讛讜 讘讬谉 讛砖诪砖讜转 讜讗驻讬诇讜 讘讬谞讬讛 诇讘讬谉 讚讬诇讬讛 讜讻谉 讛讛讬讗 讚驻' 拽诪讗 讚驻住讞讬诐 [讚祝 讜:] 讚讗诪专讬谞谉 讛讘讜讚拽 爪专讬讱 砖讬讘讟诇 讜讛讘讟讜诇 讛讜讗 诪讚讬谉 讛驻拽专 讻讚诪讜讻讞 讛转诐 讚讗拽砖讬谞谉 诪住讜驻讬 转讗谞讬诐 讜讻讜诇讛 砖诪注转讗 讗转讗 诇专讘讗 讜诇专' 讬讛讜砖注 讘谉 诇讜讬 讗驻讬诇讜 诇专' 讬讜住讬 讚讘砖注转 讛讚讞拽 诇讗 讘注讜 专讘谞谉 讛驻拽专 讘驻谞讬 讙' 讜讗讜拽诪讜讛 讗讚讗讜专讬讬转讗 讜诇讗 讘注讬谞谉 谞诪讬 讚讝讻讬 讘讬讛 讞讚 讜讗注"讙 讚诪讜讚讜 专讘谞谉 讚转讜讱 讙' 讬诪讬诐 讬讻讜诇 诇讞讝讜专 讘讜 诪"诪 讻诇 讻诪讛 讚诇讗 讞讝专 讘讜 讛驻拽专 讙诪讜专 讛讜讗 讻诇 砖讻谉 讚讛讛讬讗 谞诪讬 讚专讘谞谉 讛讬讗 讜讛讗 讗住讬拽谞讗 讚讗注"讙 讚诇讗 诪讟讬 诇专砖讜转讗 讚讞讚 讛讜讬 讛驻拽专 讜讟注诪讗 讚专' 讬讜住讬 诪砖讜诐 讚讞讬讬砖 诇诪转谞讛 砖转讛讗 讘讛注专诪讛 讻诪转谞转 讘讬转 讞讜专讜谉 讻讚讗讬转讗 诇拽诪谉 讘诪讻讬诇转讬谉 [讚祝 诪讞.] 讜专讘谞谉 住讘专讬 讚诇讗 讙讝专讬谞谉 讜讛诇讻转讗 讻讜讜转讬讬讛讜:



诪转谞讬' 讘驻专拽讗 讘转专讗 讚诪讻讬诇转讬谉 [讚祝 驻讞.] 讛诪讜讚专 讛谞讗讛 诪讞转谞讜. 驻讬' 砖讞转谞讜 诪讜讚专 讛谞讗讛 诪诪谞讜:



讜专爪讛 诇转转 诪注讜转 诇讘转讜. 驻讬' 讜讗诐 谞讜转谞谉 住转诐 讝讻讛 讘讛谉 讘注诇讛 讚诪讛 砖拽谞转讛 讗砖讛 拽谞讛 讘注诇讛:



讗讜诪专 诇讛 讛专讬 诪注讜转 讛诇诇讜 谞转讜谞讬谉 诇讱 讘诪转谞讛 讜讘诇讘讚 砖诇讗 讬讛讗 诇讘注诇讬讱 专砖讜转 讘讛谉 讗诇讗 诪讛 砖讗转 谞讜砖讗转 讜谞讜转谞转 诇驻讬讱. 驻讬专讜砖 讚讛砖转讗 住讬诇拽 专砖讜转 讛讘注诇 诪诪转谞讛 讝讜 诇讙诪专讬 讜诇讗 讝讻讛 讛讘注诇 诪讬讚 讛讗讘 讜谞诪爪讗 砖诇讗 讛讛谞讛讜 讜讗诐 讛讬讗 谞转谞讛 讻诇讜诐 诇讘注诇讛 讗讞"讻 讗讬谉 讘讻讱 讻诇讜诐 讻讛讛讬讗 讚转谞谉 诇注讬诇 [讚祝 诪讙:] 砖谞讜转谉 诇讗讞专 讘诪转谞讛 讜讛诪讜讚专 谞讜讟诇 诪讬讚讜 讜讛讗 谞诪讬 讚讻讜讜转讛 讛讬讗 讜讛讬讬谞讜 讚讻砖讛讬讗 谞讜砖讗转 讜谞讜转谞转 诇驻讬讛 讗注"讙 讚诇讗 住讙讬讗 讚诇讗 诪砖转专讬砖 诇讬讛 诇讘注诇 诪讝讜谞讬讛 讜谞诪爪讗 砖讛讜讗 谞讛谞讛 诪讗诇讬讜 诪"诪 讛讜讗 诇讗 谞转谉 (讙) 诇讛 讻诇讜诐 讚讛讗 讜讚讗讬 讛诪讜讚专 讛谞讗讛 诪讞讘讬专讜 诪讜转专 诇转转 诪转谞讛 诇讘谞讬讜 砖讬讗讻诇讜 讜讬砖转讜 讜讗驻讬诇讜 诪讗谉 讚驻诇讬讙 [讚祝 诇讙:] 讘驻讜专注 讞讜讘 砖诇 讞讘讬专讜 讘讛讗 诪讜讚讛 讚砖讗谞讬 (讚) 讛讻讗 讚讻讬讜谉 砖讛诇讜讛 诪讜讚专 诪诪谞讜 讜讛讜讗 讻砖谞讜转谉 诇诪诇讜讛 讗诪讟讜诇转讬讛 讚诇讜讛 讚讬讛讬讘 诇诪驻讟专讬讛 诪讞讝讬 讻诪讗谉 讚诪讛谞讬 诇讬讛 诇诇讜讛 讗讘诇 讛讗 讚讛讻讗 诇讗讜 讗诪讟讜诇转讬讛 讚讞转谞讜 讬讛讬讘 诇讘转讜 讜诇驻专讜注 讞讜讘讜 砖诇 讞转谞讜 讗诇讗 诪转谞讛 讛讜讗 讚讬讛讬讘 诇讘专转讬讛 诪讞诪转讛 讜讻讬讜谉 讚讬讛讘讛 谞讬讛诇讛 讘讗谞驻讗 讚诇讗 讝讻讬 讘讛 讘注诇 讛砖转讗 讗讬 讘注诇 诪转讛谞讬 诪讬谞讛 讘转专 讛讻讬 诇讬转 诇谉 讘讛 讜讝讛 驻砖讜讟 诪讗讚:



讙诪' 讗诪专 专讘 诇讗 砖谞讜 讗诇讗 讚讗诪专 诇讛 诪讛 砖讗转 谞讜砖讗转 讜谞讜转谞转 诇转讜讱 驻讬讱. 驻讬专讜砖 砖诇讗 谞转谉 诇讛 讗诇讗 诇讚讘专 诪讬讜讞讚 讜讬讚讜注 讗讬谉 讝讻讜转 讛讘注诇 讞诇 讘诪转谞讛 讝讜:



讗讘诇 讗诪专 诪讛 砖转专爪讬 注砖讬. 驻讬' 砖谞转谉 诇讛 诪转谞讛 诪讜讞诇讟转 诇注砖讜转 讞驻爪讛 讘诇讗 注讻讜讘 讛讘注诇 砖住诇拽 讝讻讜转讜 诪诪谞讛 砖诇讗 讬讛讗 诇讜 讘讛 专砖讜转 拽谞讛 讬转讛讜谉 讘注诇 讚讻讬讜谉 讚诇讚讬讚讛 讬讛讬讘 诇讛 诇讙诪专讬 诇讻诇 诪讬讚讬 讞诇 讝讻讜转讛 讜讻讬讜谉 砖讛讬讗 讝讻转讛 讻诇诇 讬讚 讛讘注诇 讻讬讚讛 讜讗"讗 诇讜 诇住诇拽 讝讻讜转讜 砖诇 讘注诇 讘砖讜诐 驻谞讬诐 讻诇 讛讬讻讗 讚讗讬讛讬 讝讻讬讗 诇讙诪专讬 讜讛专讬 讛讜讗 讻讗讜诪专 诇讞讘专讜 讝讻讛 讘诪转谞讛 讝讜 诇讙诪专讬 注"诪 砖诇讗 讬讝讻讛 讘讜 讞爪讬 讙讜驻讱 讚讛讜讬 诪诇转讗 讚诇讗 讗驻砖专:



讜砖诪讜讗诇 讗诪专 讗祝 诪讛 砖转专爪讬 注砖讬 诇讗 拽谞讛 讬转讛讜谉 讘注诇. 驻讬' 讚讻讬 讗诪讜专 专讘谞谉 讚讬讚讜 砖诇 讘注诇 讻讬讚讛 讗讜 注讚讬驻讗 诪讬讚讛 讛讬讬谞讜 诪住转诪讗 讗讘诇 讗驻砖专 注"讬 转谞讗讬 诇住诇拽 讝讻讜转讜 砖诇 讘注诇 诪诪谞讛 讜砖讬讛讗 诇讛 讬讚 讘讗驻讬 谞驻砖讛 讻驻谞讜讬讛 讚诇讗 讛讜讬 讘注诇 讻讙讜驻讛 诪诪砖 砖诇讗 讬讛讗 讗驻砖专 诇讝讻讜转 诇讛 讘住诇讜拽 讝讻讜转 讘注诇讛:



诪转拽讬祝 诇讛 专' 讝讬专讗 讻诪讗谉 讗讝诇讗 砖诪注转讬谉 讚专讘 讻专' 诪讗讬专. 驻讬' 讚讗诪专 讘驻"拽 讚拽讬讚讜砖讬谉 [讚祝 讻讙:] 讚讬讚 注讘讚 讻讬讚 专讘讜 讚诪讬 讜讛"讛 讚讬讚 讗砖讛 讻讬讚 讘注诇讛 讜讗驻"讛 诪讜讚讛 专"诪 讘讗讜诪专 诇讗砖讛 讗讬谉 诇讱 讘讛 讗诇讗 诪讛 砖讗转 谞讜砖讗转 讜谞讜转谞转 诇驻讬讱 讜讻讜' 讻转讘 专讘讬谞讜 讝"诇 讜讛诇讻转讗 讻砖诪讜讗诇 驻讬专讜砖 讛讗讜诪专 诇讗砖讛 拽谞讬 注"诪 砖诇讗 讬讛讗 诇讘注诇讬讱 专砖讜转 讘讛谉 诇讗 拽谞讛 讬转讛讜谉 讘注诇 讚讬讚 讗砖讛 讗讬 讻讬讚 讘注诇讛 讚诪讬 讗讜 诇讗 讚讬谞讗 讛讜讗 讜拽讬"诇 讛诇讻转讗 讻砖诪讜讗诇 讘讚讬谞讬 讜注讜讚 讚讛讗 讗诪专讬谞谉 讚专讘 讻专"诪 讜诇讬转 讛诇讻转讗 讻专"诪 讚讬讞讬讚讗讛 讛讜讗 讜注讜讚 讚住讜讙讬讬谉 讘注诇诪讗 讻砖诪讜讗诇 讚诪驻专拽讬谞谉 讘驻专拽 讘谉 住讜专专 [讚祝 注讗.] 讜讘谞讝讬专讜转 讘驻' 诪讬 砖讗诪专 讘转专讗 [讚祝 讻讚:] 讚讗拽谞讬 诇讛 讗讞讚 诪谞讛 讜讗诪专 诇讛 注"诪 砖讗讬谉 诇讘注诇讬讱 专砖讜转 讘讛谉 驻讬' 讜诪讚谞拽讬讟 讛讗讬 诇讬砖谞讗 讚砖讬讬讱 讘砖诪讜讗诇 讜诇讗 谞拽讟 讚讗拽谞讬 诇讛 讗讞专 诪谞讛 诇注砖讜转 讚讘专 讬讚讜注 砖诪注讬谞谉 讚讘讛讗讬 诇讬砖谞讗 住讘讬专讗 诇讬讛 诇转诇诪讜讚 讚诪住转诇拽 讘注诇 讜讗注"讙 讚讗"专 讗诇注讝专 讘驻专拽 讛讗砖讛 谞拽谞讬转 讻诇 讻讛"讙 驻讬专讜砖 砖讗诐 (讗) 诪转谞讛 诇注讘讚 注"诪 砖诇讗 讬讛讗 诇专讘讜 专砖讜转 讘讛 讚讻"注 讘讬谉 专"诪 讘讬谉 专讘谞谉 诇讗 驻诇讬讙讬 讚诪讛 砖拽谞讛 注讘讚 拽谞讛 专讘讜 讜讛讻讗 讘诪讗讬 注住拽讬谞谉 讻讙讜谉 讚讗拽谞讬 诇讬讛 讗讞专 诪谞讛 诇注讘讚 注"诪 砖讬爪讗 讘讜 诇讞讬专讜转 讚专讘讬 诪讗讬专 住讘专 拽谞讛 注讘讚 讜拽谞讬 专讘讬讛 讜专讘谞谉 住讘专讬 拽谞讛 注讘讚 讜诇讗 拽谞讬 专讘讬讛 讚讗诇诪讗 讘诪讝讻讛 诇注讘讚 诇讙诪专讬 砖诇讗 讬讬讞讚 讛诪转谞讛 诇讚讘专 讬讚讜注 讜讛讗 诪砖诪注 讚讗转讬讗 讻专讘 讜讚诇讗 讻砖诪讜讗诇. 讚注讘讚 砖讗谞讬 讚拽住讘专 专讘讬 讗诇注讝专 讚讗注"讙 讚讘讗砖讛 讻讬 讗诪专 诇讛 注诇 诪谞转 砖讗讬谉 诇讘注诇讬讱 专砖讜转 讘讛谉 诇讗 拽谞讛 讬转讛讜谉 讘注诇 诇专讘谞谉 讙讘讬 注讘讚 诪讜讚讜 诇讬讛 诇专"诪 讚讘注讬 诇诪讬诪专 注"诪 砖讗讬谉 诇专讘讱 专砖讜转 讘讛谉 讗诇讗 诪讛 砖转讗讻诇 讗讜 砖转爪讗 讘讜 诇讞讬专讜转 讜讻讬 讗诪专 诇讬讛 讛讻讬 诇讗 拽谞讛 专讘讜 讻诇讜诐 讻住转诪讗 讚讛讗 诪转谞讬转讬谉 讚拽转谞讬 讛讗讬 诇讬砖谞讗 讙讘讬 讗砖讛 讜讛"讛 讚诪讛谞讬 讙讘讬 注讘讚 讚讛讗 诇讬讻讗 讚诪驻讬拽 诇讛 诇诪转谞讬' 诪讚专"诪 驻讬专讜砖 讚讛讗 住转诪讗 讛讜讗 讜住转诐 诪转谞讬转讬谉 讻专"诪 讜专讘 诪驻讬拽 诇讛 诪讚专讘谞谉 讜诪讜拽讬诐 诇讛 讻专' 诪讗讬专 讜讻讬讜谉 讚诇讙讘讬 讗砖讛 讗讛谞讬 讛讗讬 转谞讗讛 驻讬专讜砖 讻砖讬讬讞讚 讛诪转谞讛 诇讚讘专 讬讚讜注 讛"讛 讙讘讬 注讘讚 讚诇专"诪 讬讚 注讘讚 讻讬讚 讗砖讛 讚诪讬 驻讬专讜砖 讚诇专讘谞谉 讛讜讗 讚讗讬讻讗 讛驻专砖 诇专' 讗诇注讝专 讘讬谉 注讘讚 诇讗砖讛 讘讗讜诪专 注诇 诪谞转 砖讗讬谉 诇专讘讱 讗讜 诇讘注诇讱 专砖讜转 讘讛谉 讚讗砖讛 讚诇讗 (讘) 诪讛谞讬讗 拽谞讬谉 讛讙讜祝 讗驻砖专 诇住诇拽 讬讚讜 砖诇 讘注诇 注"讬 转谞讗讬 讜砖讬讛讬讛 诇讛 讬讚 讙诪讜专讛 讗讘诇 注讘讚 讻谞注谞讬 讚拽谞讬 拽谞讬谉 讛讙讜祝 讬讚讜 讜讬讚 专讘讜 讞讚 讙讜驻讗 讛讜讗 讜讗"讗 诇注讘讚 诇讝讻讜转 诇讙诪专讬 砖诇讗 讬讝讻讛 讛专讘 讻砖诐 砖讗"讗 诇住诇拽 讙讜祝 讛讗讚诐 砖讬讝讻讛 讞爪讬讜 讜诇讗 讬讝讻讛 讞爪讬讜 讛讗讞专 讗讘诇 讻砖讛诪转谞讛 诇讚讘专 讬讚讜注 讜诪讬讜讞讚 诪讛谞讬 砖讗祝 讛专讘 讬讝讻讛 讘注讘讚 诇讗讜转讜 讛讚讘专 讬讚讜注 讚诇注讘讚 讙讜驻讬讛 诇讗 讗转谞讬 诇讬讛 讗诇讗 诇讗讜转讜 讚讘专 讜诇讗 讗驻砖专 讚诇讬讝讻讬 讛专讘 讟驻讬 诪谉 讛注讘讚 讜诪住转讬讬讛 讚诇讬讛讜讜 讻讬 讛讚讚讬:



讜讛讛讬讗 讚诪讜拽讬诐 专讘讬 讗诇注讝专 驻诇讜讙转讬讬讛讜 讚专"诪 讜专讘谞谉 讘注讘讚 注"诪 砖讬爪讗 讘讜 诇讞讬专讜转 讜讘讗砖讛 注诇 诪谞转 砖转驻讚讬 讘讜 讗转 讛诪注砖专 讜讗驻讬诇讜 讘讛讗讬 诇讬砖谞讗 砖讬讬讞讚讛 诇讚讘专 讛讬讚讜注 诇专"诪 诇讗 讗诪专 讻诇讜诐 讜讗讬诇讜 讛讻讗 讘诪转谞讬' 驻讬专讜砖 讚讗讜拽诪讛 专讘 讻专"诪 诪砖诪注 讚诪讜讚讛 专"诪 讻砖讬讬讞讚谉 诇讚讘专 讬讚讜注 讚诪讛谞讬 转谞讗讛 讜诇讗 拽谞讛 讘注诇 诇讗讜 讚讗诪专 诇讛 注"诪 砖讗讬谉 诇讘注诇讬讱 专砖讜转 讘讛谉 讗诇讗 砖转爪讗 讘讜 诇讞讬专讜转 讗讜 砖转驻讚讬 讘讜 讗转 讛诪注砖专 驻讬' 砖讗诪专 砖转讬 诇砖讜谞讜转 讗诇讜 讘驻讬' 砖住讬诇拽 (讙) 讜讻讜' 讛专讘 讜讛讘注诇 讜砖讬讬讞讚讛 讘诪转谞讛 诇讚讘专 讬讚讜注 讚讘讛讗 诪讜讚讛 专"诪 讚诪讛谞讬 转谞讗讛 讻讚讗讬转讗 讘诪转谞讬' 讚讛讻讗 讗诇讗 讘讚讗拽谞讬 诇注讘讚 住转诐 注"诪 砖转爪讗 讘讜 诇讞讬专讜转 讻诇讜诪专 砖转转谉 诇专讘讱 讘驻讚讬讜谞讱 讜诇讗砖讛 谞诪讬 注"诪 砖转驻讚讬 讘讜 讗转 讛诪注砖专 讚专"诪 住讘专 讻讬 讗"诇 拽谞讬 拽谞讛 诇讙诪专讬 讜讻诇 拽谞讬谉 讚注讘讚 讜讗砖讛 讬讚 讘注诇讬诐 注诪讛诐 诇讗诇转专 讻讬讜谉 讚诇讗 专讬拽谉 专砖讜转谉 讘驻讬' 砖诇讗 讗诪专 砖讗讬谉 诇讛诐 专砖讜转 讘讛谉 讚讻诇 讻诪讛 讚诇讗 讗诪专 讛讻讬 讘驻讬' 讗注"讙 讚讗诪专 讛讻讬 讘讚注转讬讛 诇讗 诪住转诇拽讬 讚讛讗讬 诇讬砖谞讗 诪砖诪注 砖讬拽谞讜 讛诐 诇讙诪专讬 讜讬注砖讜 讘讜 讚讘专 讬讚讜注 讛诇讻讱 讻讬 讗诪专 砖讬注砖讜 讘讜 讚讘专 讬讚讜注 诇讗讜 讻诇讜诐 拽讗诪专 砖讻讘专 拽谞讜 讛诐 诇讙诪专讬 讜拽谞讜 讛讘注诇讬诐 讜专讘谞谉 住讘专讬 讚讻讬 诪讬讬讞讚 诇讛讜 诇讚讘专 讬讚讜注 讻诪讗谉 讚诪驻专砖 住诇讜拽 讘注诇讬诐 讚诪讬 砖诇讗 讬讝讻讜 讛诐 讜诇讗 讘注诇讬诐 诇讙诪专讬 讗诇讗 诇讗讜转讜 讚讘专 讬讚讜注 讚讛讗 讬讚注 诪拽谞讛 砖讗诐 诪讝讻讛 诇注讘讚 讜诇讗砖讛 诇讙诪专讬 诇讗 住讙讬讗 讚诇讗 讝讻讜 讘注诇讬诐 讜讛讜讬 诪诪讜谞诐 讜砖讜讘 讗讬 讗驻砖专 诇讛转拽讬讬诐 (讚) 诪谞转讜 讜转谞讗讜 砖讬爪讗 讛注讘讚 讘讜 诇讞讬专讜转 讜砖转驻讚讛 讘讜 讛讗砖讛 讗转 讛诪注砖专 讛诇讻讱 讗讜诪讚谞讗 讚诪讜讻讞 讛讜讗 讜讻诪讗谉 讚住诇拽 专砖讜转 讘注诇讬诐 讘讛讚讬讗 讚诪讬 讜讻诇 讛讬讻讗 讚驻专讬砖 砖转讬 诇砖讜谞讜转 讘讛讚讬讗 讗驻讬' 专"诪 诪讜讚讛 讚诪讛谞讬 转谞讗讛 讚诇讚讬讚讬讛 谞诪讬 诇讗 讗拽谞讬 讗诇讗 诇讚讘专 讬讚讜注 讻住转诪讗 讚诪转谞讬' 讚讛讻讗 讚诇讬讻讗 讚诪驻讬拽 诇讛 诇讚专"诪 讝讛 驻讬' 讚讘专讬 专讘讬谞讜 讗讘诇 讬砖 诇谞讜 驻讬' 讗讞专 讜转讬专讜抓 讗讞专 谞讻讜谉 讜讗讬谉 诇谞讜 诇讻讜转讘讜 讘讻讗谉 砖讗讬谉 诇谞讜 讗诇讗 诇驻专砖 讚讘专讬 专讘讬谞讜 讝"诇. 讗砖转讻讞 讛砖转讗 诇驻讜诐 讛讗讬 砖讟转讗 讚讻讬 讗诪专 诇讛 砖转讬 诇砖讜谞讜转 讘讬谉 讘注讘讚 讘讬谉 讘讗砖讛 诪讛谞讬 转谞讗讛 讜讗驻讬诇讜 诇专"诪 讜讛讬讻讗 讚诇讗 讗诪专 讗诇讗 讞讚 诇讬砖谞讗 诪讬谞讬讬讛讜 讘诇讞讜讚 诇专"诪 诇讗 诪讛谞讬 转谞讗讛 讜诇专讘谞谉 诪讛谞讬 转谞讗讛 讜讻讬讜谉 讚拽讬诐 诇谉 讻专讘谞谉 讗砖转讻讞 讚讘讻诇讛讜 拽谞转讛 讗砖讛 讜诇讗 拽谞讛 讘注诇讛 讜讘注讘讚 拽谞讛 讛讜讗 讜诇讗 拽谞讛 专讘讜:



讻转讘 专讘讬谞讜 讝"诇 讜专讘讜讜转讗 拽诪讗讬 讜讻讜' 讛讻讬谉 驻住拽讜 讘讗砖讛 讻砖诪讜讗诇 讜讗讬讻讗 诪"讚 讚讗讬 讗诪专 诇讛 注诇 诪谞转 砖讗讬谉 诇讘注诇讬讱 专砖讜转 讘讛谉 拽谞讛 讬转讛讜谉 讘注诇. 驻讬' 讻讬讜谉 讚诇讗 讗诪专 讗诇讗 讞讚 诇讬砖谞讗 讘诇讞讜讚 讗讘诇 讗诪专 砖转讬 诇砖讜谞讜转 诇讗 拽谞讛 讬转讛讜谉 讘注诇 讻诇讬砖谞讗 讚砖诪讜讗诇 讜专讘 讜讻诇讬砖谞讗 讚诪转谞讬' 讜讛讱 诪讬诪专讗 诇讗讜 诪注诇讬讗 讛讜讗 讚诇讗 拽讗诪专 砖诪讜讗诇 讗驻讬诇讜 诪讛 砖转专爪讬 注砖讬 诇讗 拽谞讛 讘注诇 讗诇讗 诇诪讬诪专讗 讚讗注"讙 讚诇讗 诪讬讬讞讚 诪转谞转讛 诇讚讘专 讬讚讜注 讗诇讗 讚诪拽谞讬 诇讛 诇讙诪专讬 诇讻诇 专爪讜谞讛 讘诇讗 注讻讜讘 讛讘注诇 诇讗 讝讻讬 讘讛讜谉 讛讘注诇 讜诇讗驻讜拽讬 诪讚专讘 讚讘注讬 讚诇讬拽谞讬 诇讛 诇讚讘专 讬讚讜注 讚讜拽讗 讚讜讚讗讬 讻讬 诪拽谞讬 诇讛 诇注砖讜转 讘讻诇 讞驻爪转 谞驻砖讛 讛讬讬谞讜 讚诪转谞讬 诇讛 砖诇讗 讬讛讗 诇讘注诇 讘讛 专砖讜转 讜讗讚专讘讗 诇讬砖谞讗 讙专讬注讗 讛讜讗 讟驻讬 讚讻诇 诪讗谉 讚讬讛讬讘 诪转谞讛 讻诪讗谉 讚讗诪专 诇讛 诪讛 砖转专爪讬 注砖讬 讚讗诪专 诇讛 拽谞讬 讜讻诇 诪讗讬 讚拽谞讬 讗讬谞讬砖 诪讛 砖讬专爪讛 注讜砖讛 讘讛谉 讜讗"讻 讛讗讬 诇讬砖谞讗 讚砖诪讜讗诇 诇讗讜 讘讚讜拽讗 谞拽讟 诇讬讛 讚讗诪专 诇讛 讛讻讬 讗诇讗 诇讬砖谞讗 讘注诇诪讗 砖专讬拽谉 专砖讜转 讛讘注诇 诪诪谞讛 讻讚讬 砖转注砖讛 讘讛 诪讛 砖转专爪讛 讜讻讬谞讜讬 讛讜讗 诇砖讜谉 讝讛 诇讗诪专 注"诪 砖讗讬谉 诇讘注诇讬讱 专砖讜转 讘讛 讚讛讗 讻讬 注讘讚讗 诪讬谞讛 诪讗讬 讚讘注讬 讗讬谉 诇讘注诇讛 讘讛 讝讻讜转 讜讘注诇诪讗 讘转诇诪讜讚讗 讘讛讛讬讗 讚驻专拽 讘谉 住讜专专 讜讚谞讝讬专讜转 诇讗 谞拽讟 转诇诪讜讚讗 转专转讬 诇讬砖谞讬 讗诇讗 讞讚 诇讬砖谞讗 讚讗拽谞讬 诇讛 讗讞专 注"诪 砖讗讬谉 诇讘注诇讬讱 专砖讜转 讘讜 讗诇诪讗 讘讞讚 诇讬砖谞讗 住讙讬 讜诇讗 讘注讬 诇诪讬诪专 转专转讬 诇讬砖谞讬 讜讘讛讻讬 住诇讬拽 驻讬专拽讗. 转讜砖讘讞转讗 诇诪讗专讬 砖诪讬讗 讜讗专拽讗:





驻讬专讜砖 讛专讗"砖

拽讜谞诐 砖讗谞讬 讞讜专砖 讘讛 诇注讜诇诐. 讗讜转讛 砖讘讬拽砖 砖讬砖讗讬诇谞讛 诇讜 讗住专讛 注诇讬讜:



讗诐 讛讬讛 讚专讻讜 诇讞专讜砖 讛讜讗 讗住讜专 讜讻诇 讗讚诐 诪讜转专讬诐. 讻讬 诇驻讬 专讙讬诇讜转讜 讻讬讜谉 诇讬讚讜专 讗诐 讛讜讗 讗讚诐 砖讛讜讗 讘注爪诪讜 专讙讬诇 诇讞专讜砖 砖讚讛讜 讛讜讗 讗住讜专 讜讻诇 讗讚诐 诪讜转专讬谉 诇讞专讜砖 砖讚讛讜 讘讗讜转讛 讛驻专讛 讜讗诐 讗讬谉 讚专讻讜 诇讞专讜砖 讛讜讗 [诪讜转专] 讜讻诇 讗讚诐 讗住讜专讬诐 诇讞专讜砖 讘讛 砖讚讛讜:



讗诇讗 诇讗 讬诇讜讛 诪诪谞讜 诪讗讬 拽诪讛谞讬 诇讬讛. 讘砖诇诪讗 诇讗 讬砖讗讬诇谞讜 讚讛讗 诪讛谞讬 诇讬讛 讗诇讗 诇讗 讬砖讗诇 诪诪谞讜 诪讗讬 拽诪讛谞讬 诇讬讛 讘砖诇诪讗 诇讗 讬诇讜讛 诪诪谞讜 讜诇讗 讬拽讞 诪诪谞讜 讚拽讗 诪讛谞讬 诇讬讛 讗诇讗 诇讗 讬砖讗诇 诪诪谞讜 诪讗讬 拽诪讛谞讬 诇讬讛. 讜讗讬讻讗 诇驻专砖 讘砖诇诪讗 诇讗 讬拽讞 谞讬讞讗 讚拽诪讛谞讬 诇讬讛 讜讻谉 拽讜砖讬讬谉 讚诇讗 讬诇讜讛 讗讬讻讗 诇砖谞讜讬讬 讘讚讜讞拽 砖诪讗 讬驻专注 讝讜讝讬 讟讘讬 讜转拽讬诇讬 讬讜转专 诪讗讜转谉 砖讛诇讜讛 诇讜 讜谞诪爪讗 谞讛谞讛 诪讜讚专 讗诇讗 诇讗 讬砖讗诇 讛讬诪谞讜 砖诪讞讝讬专 诇讜 讛讞驻抓 讘注讬谉 诪讛 讛谞讗讛 拽讗 诪讟讬 诇讬讛:



讙讝讬专讛 诇讬砖讗诇 讗讟讜 诇讛砖讗讬诇 讜讻谉 讻讜诇讛讜谉. 讛讗讬 讻讜诇讛讜谉 诇讗讜 讚讜拽讗 讚诇讗 拽讗讬 讗诇讗 讬诇讜讛:



诪转谞讬' 讛诪讜讚专 讛谞讗讛 诪讞讘讬专讜 讜讗讬谉 诇讜 诪讛 讬讗讻诇. 讗讜专讞讗 讚诪讬诇转讗:



讜讘讗 讜谞讜讟诇 诪讝讛. 讗诐 讬专爪讛 诇转转 诇讜 讗讘诇 诪砖讜诐 讛讻讬 讗讬谞讜 讞讬讬讘 诇转转 诇讜 砖讛专讬 诇讗 讗诪专 诇讜 砖讬转谉 讚讗诐 讛讬讛 讞讬讬讘 诇砖诇诐 诇讜 注诇 驻讬 讛讚讘专讬诐 砖讗诪专 诇讜 诪砖讜诐 讚诪讜讻讞讗 诪讬诇转讗 讻砖讗诪专 诇讜 讗讬砖 驻诇讜谞讬 诪讜讚专 讛谞讗讛 诪诪谞讬 讜讗讬谉 诇讜 诪讛 讬讗讻诇 讜讗讬谞讬 讬讜讚注 诪讛 讗注砖讛 诇讜 讚诇砖诐 讻讱 讗诪专 诇讜 砖讬转谉 诇讜 讜讻讬讜谉 砖讛讜爪讬讗 诪诪讜谉 诪讬讚讜 注诇 驻讬 讚讘讜专讜 讞讬讬讘 诇砖诇诐 诇讜 讗诐 讻谉 讛讬讛 讗住讜专 讛讞谞讜谞讬 诇讬转谉 诇讜 讘砖诇讬讞讜转 讛诪讚讬专:



讛讬讛 讘讬转讜 诇讘谞讜转 讜讙讚专讜 诇讙讚讜专. 诇讗 讝讜 讗祝 讝讜 拽转谞讬:



 谞讜转谉 诇讗讞专 诇砖讜诐 诪转谞讛 讻讜'. 讜讚讜拽讗 讘讗讬谉 诇讜 诪讛 讬讗讻诇 讛转讬专讜 讝讛:



讜专' 讬讜住讬 讗讜住专. 讘讙诪专讗 诪驻专砖 讟注诪讗:



讙诪' 诪讛 诪转谞讛 注讚 讚讗转讬 诪专砖讜转 谞讜转谉 诇专砖讜转 诪拽讘诇. 讻讚讗诪专讬谞谉 讘讻专讬转讜转 (讚祝 讻讚.) 讚讛谞讜转谉 诪转谞讛 诇讞讘讬专讜 讜讗诪专 讛诇讛 讗讬 讗驻砖讬 讘讛 讛讚专讛 诇诪专讛 讚讘专砖讜转 谞讜转谉 讛讬讗 注讚 砖转讘讗 诇讬讚 讛诪拽讘诇:



讗祝 讛驻拽专 讻谉. 讛诇讻讱 讻讬 讝讻讬 讘讬讛 诪专砖讜转讬讛 拽讗 讝讻讬 讜讻讗讬诇讜 谞讜转谞讜 诇讬讚讜:





讛诪讗讬专讬

讛诪砖谞讛 讛砖砖讬转 讜讛讻讜谞讛 讘讛 讘注谞讬谉 讛讞诇拽 讛砖诇讬砖讬 讜讛讜讗 砖讗诪专 讛诪讜讚专 讛谞讬讬讛 诪讞讘讬专讜 讜讗讬谉 诇讜 诪讛 讬讗讻诇 讛讜诇讱 诇讜 讗爪诇 讛讞谞讜谞讬 讜讗讜诪专 讗讬砖 驻诇讜谞讬 诪讜讚专 诪诪谞讬 讛谞讬讬讛 讜讗讬谞讬 讬讜讚注 诪讛 讗注砖讛 讛讜讗 谞讜转谉 诇讜 讜讘讗 讜谞讜讟诇 诪讝讛 讛讬讛 讘讬转讜 诇讘谞讜转 讙讚专讜 诇讙讚讜专 讜砖讚讛讜 诇拽爪讜专 讛讜诇讱 诇讜 讗爪诇 讛驻讜注诇讬诐 讜讗讜诪专 讗讬砖 驻诇讜谞讬 诪讜讚专 诪诪谞讬 讛谞讬讬讛 讜讗讬谞讬 讬讜讚注 诪讛 讗注砖讛 讛谉 注讜砖讬谉 注诪讜 讜讘讗讬谉 讜谞讜讟诇讬谉 砖讻专谉 诪讝讛 讗诪专 讛专"诐 讝讛 讻诇讜 讛讜诇讱 注诇 讛注拽专 讗砖专 讘讬讗专转讬 诇讱 讘讝讛 讛驻专拽 讘讗诪专讜 砖讜拽诇 诇讜 讗转 砖拽诇讜 讜驻讜专注 诇讜 讞讜讘讜 诇驻讬 砖讻讗砖专 谞转谉 诇讜 讛讞谞讜谞讬 诇讗 谞转谉 讗诇讬讜 讜讻讗砖专 注砖讜 诇讜 讛诪诇讗讻讛 砖讘讜 讻诇诐 讘注诇讬 讞讜讘 讗诇讬讜 讜讛讜讗 讗砖专 谞转谉 诇讛诐 砖讻专诐 驻讜专注 诇讜 讗转 讞讜讘讜 讘诇讬 住驻拽:



讗诪专 讛诪讗讬专讬 讛诪讜讚专 讛谞讗讛 诪讞讘讬专讜 讜讗讬谉 诇诪讜讚专 诪讛 讬讗讻诇 讬讻讜诇 讛诪讚讬专 诇讬诇讱 讗爪诇 讞谞讜谞讬 讜讗讜诪专 诇讜 驻诇讜谞讬 诪讜讚专 讛谞讗讛 诪诪谞讬 讜讗讬谉 诇讜 诪讛 讬讗讻诇 讜讗讬谞讬 讬讜讚注 诪讛 讗注砖讛 讛专讬 讞谞讜谞讬 讬讻讜诇 诇讬转谉 诇讗讜转讜 讛诪讜讚专 讜谞讜讟诇 诪讝讛 讻诇讜诪专 讜诪讜转专 诇讘注诇 讛讘讬转 诇讬转谉 诇讜 讜诇讗 砖讬讗诪专 诇注谞讬谉 讛讚讬谉 砖讞谞讜谞讬 谞讜讟诇 诪讘注诇 讛讘讬转 注诇 讻专讞讜 砖诇 讘注诇 讛讘讬转 砖讛专讬 诇讗 讗诪专 诇讜 砖讬转谉 诇讜 砖讝讛 讜讚讗讬 讗住讜专 讗诇讗 砖住驻专 讚讘专讬讜 诇驻谞讬讜 讜讛诇讛 谞转谉 注诇 住诪讱 砖讬驻专注 诇讜 讝讛 讛诪讚讬专 讜讗讜诪专 砖讛诪讚讬专 讬讻讜诇 诇驻专注讜 讘诇讗 砖讜诐 谞讚谞讜讚 注讘讬专讛 讗讘诇 砖讬讛讗 讛讜讗 讬讻讜诇 诇讻讜驻讜 诇讗 讜诇讗 注讜讚 讗诇讗 砖讚讬谞讜 注诇 讝讛 砖谞转谉 诇讜 讗诇讗 砖讘讗 诇诇诪讚 砖谞讜讟诇 诪讝讛 讗诐 专讜爪讛 诇驻专讜注 诇讜 讜诪讜转专 讜讻谉 讛讬讛 讘讬转讜 诇讘谞讜转 讙讚专讜 诇讙讚讜专 砖讚讛讜 诇拽爪讜专 讛讜诇讱 讗爪诇 驻讜注诇讬诐 讜讗讜诪专 讗讬砖 驻诇谞讬 诪讜讚专 讛谞讗讛 诪诪谞讬 讜讗讬谞讬 讬讜讚注 诪讛 讗注砖讛 讛谉 注讜砖讬谉 注诪讜 讜讘讗讬谉 讜谞讜讟诇讬谉 砖讻专 诪讝讛 讜诪讜转专 注诇 讚专讱 砖讘讬讗专谞讜讛 讘专讗砖讜谞讛 砖讗讬谉 讝讛 讗诇讗 讻驻讜专注 讞讜讘讜 砖讛讜讗 诪讜转专 讻诪讜 砖讛转讘讗专 讜讛讜讗 讛讚讬谉 砖讬讻讜诇 诇讜诪专 讻诇 讛讝谉 讗讬谞讜 诪驻住讬讚 讗讘诇 诇讗 讬讗诪专 讻诇 讛砖讜诪注 拽讜诇讬 讬讝讜谉 砖讝讛 砖诇讬讞讜转 讛讜讗 讜讗住讜专:



诪砖谞讛 讛讬讜 诪讛诇讻讬谉 讘讚专讱 讜讗讬谉 诇讜 诪讛 讬讗讻诇 谞讜转谉 诇讗讞专 诪砖讜诐 诪转谞讛 讜讛诇讛 诪讜转专 讘讛 讗诐 讗讬谉 注诪讛诐 讗讞专 诪谞讬讞 注诇 讛住诇注 讗讜 注诇 讛讙讚专 讜讗讜诪专 讛专讬 讛讬讗 诪讜驻拽专转 诇讻诇 诪讬 砖讬讞驻讜抓 讜讛诇讛 谞讜讟诇 讜讗讜讻诇 专' 讬讜住讬 讗讜住专 讗诪专 讛专"诐 专' 讬讜住讬 讗讜诪专 砖讗诐 讗讬谉 注诪讜 砖诇讬砖讬 讛讬讛 讝讛 讛诪注砖讛 讚讜诪讛 诇诪转谞讛 讜讗住讜专 讜讗讬谉 讛诇讻讛 讻专' 讬讜住讬:



讗诪专 讛诪讗讬专讬 讛讬讜 诪讛诇讻讬谉 讘讚专讱 讜讗讬谉 诇讜 诪讛 讬讗讻诇 谞讜转谉 诇讗讞专 讜讻讜' 讜讗祝 讝讜 讬讻讜诇 讛讬讛 诇讜诪专 讗讬砖 驻诇讜谞讬 诪讜讚专 讛讬诪谞讬 讜讻讜' 讗诇讗 砖诪谉 讛住转诐 讗祝 讛讗讞专 讗讬谉 诇讜 讘讚专讱 讬讜转专 诪讻讚讬 爪专讻讜 讜讗讬谉 专讙讬诇讜转 讛诇砖讜谉 诇讜诪专 讻谉 讗诇讗 诇讞谞讜谞讬诐 讜驻讜注诇讬诐 讜讻讬讜爪讗 讘讛谉 讜诪转讜讱 讻讱 讗诪专 讻讗谉 砖谞讜转谉 诪谉 讛讘讗 讘讬讚讜 诇讗讜转讜 讗讞专 讘诪转谞讛 讜讛诇讛 诪讜转专 讘讛 讜讻讙讜谉 砖诇讗 讗诪专 谞讻住讬诐 讗诇讜 讻诪讜 砖讘讬讗专谞讜 讜讛讜讗 讛讚讬谉 讘注讬专 讗诇讗 讚诪砖讜诐 住讬驻讗 讗讬爪讟专讬讱 诇诪转谞讬 讘讚专讱 砖讘注讬专 讗讬谉 讛讚讘专 诪爪讜讬 砖诇讗 诇讛讬讜转 注诪讛谉 讗讞专:



讜讗诪专 砖讗诐 讛讬讜 讘讚专讱 讜讗讬谉 注诪讛谉 讗讞专 谞讜转谉 注诇 讙讘讬 讛住诇注 讗讜 注诇 讙讘讬 讛讙讚专 讜讗讜诪专 讛专讬 讛谉 诪讜驻拽专讬谉 诇讻诇 诪讬 砖讬专爪讛 讜讛诇讛 谞讜讟诇 讜讗讜讻诇 讜专' 讬讜住讬 讗讜住专 讜驻讬专砖讜 讟注诪讜 讘讙诪专讗 诪讙讝专转 诪转谞转 讘讬转 讞讜专讜谉 讻诇讜诪专 砖讛注专诪讛 讛讬讗 讜讗讬谞讛 诪转谞讛 讙诪讜专讛 讜诇讗 砖讬讛讗 讚注转讜 砖诇讗 讬讛讗 讛讛驻拽专 讛驻拽专 注讚 砖讬讙讬注 诇讬讚 讝讜讻讛 讻讚讬谉 诪转谞讛 砖讗讬谞讛 诪转谞讛 注讚 砖转讙讬注 诇讬讚 讛诪拽讘诇 讜谞诪爪讗 砖讘砖注转 讝讻讬讬转讜 诇讗 讛讬讛 讛驻拽专 讜讘讗讬住讜专 讘讗 诇讬讚讜 砖讘讜讚讗讬 讛驻拽专 讛讜讗 诪讬讚 砖讗讬谉 讛讟注诐 讗诇讗 砖讗讬谞讜 讛驻拽专 讙诪讜专 讗诇讗 讚专讱 讛注专诪讛 讜诪讻诇 诪拽讜诐 讗祝 诇专' 讬讜住讬 讻诇 砖讗讬谞讜 讚专讱 讛注专诪讛 讛驻拽专 讛讜讗 讗注"驻 砖诇讗 讘讗 诇讬讚 讝讜讻讛 砖讗祝 讛讜讗 讞讜诇拽 讘讙诪专讗 讘讚讘专讬讜 诇讜诪专 砖诇讗 讗住专 讗诇讗 讻砖谞讚专讜 拽讜讚诐 诇讛驻拽专讜 讗讘诇 讗诐 讛驻拽专讜 拽讜讚诐 诇谞讚专讜 诪讜转专 讜讗诐 讟注诐 砖诇讜 诪砖讜诐 讚讚诪讬讗 诇诪转谞讛 讗祝 讘讛驻拽专 拽讜讚诐 讛讬讛 专讗讜讬 诇讗住讜专 讛讜讗讬诇 讜讘砖注转 讝讻讬讬转讜 诇讗 讛讬讛 讛驻拽专 注讚讬谉 讗诇讗 砖讗讬谞讜 讗讜诪专 讻谉 讗诇讗 讘讛驻拽专 讛讘讗 讘诇讗 讛注专诪讛 讜诪讻诇 诪拽讜诐 拽讜讚诐 讛谞讚专 讛诪讜讚专 诪讜转专 讘讗讜转讜 讛驻拽专 讗注"驻 砖诇讗 讝讻讛 讘讜 讗讚诐 注讚讬谉 砖讗祝 诇讚注转 讝讛 砖讛讜讗 讗讜诪专 砖讻诇 砖诇讗 讝讻讛 讘讜 讗讚诐 讘专砖讜转 诪驻拽讬专 讛讜讗 诪讻诇 诪拽讜诐 诇注谞讬谉 谞讚专 讗讬谉 讚注转讜 砖诇 讗讚诐 讘讛讚专转讜 注诇 诪讛 砖讻讘专 讛驻拽讬专 诇讗住讜专 讗转 讛诪讜讚专 讘诪讛 砖讻讘专 讛驻拽讬专 讗诇讗 砖讻讘专 谞讚讞讛 讟注诐 讝讛 讘谞转讬谞转 讟注诪讜 诪讙讝讬专转 诪转谞讛 讛讬讛 讗讜住专 讜诪砖讜诐 讛注专诪讛:



讜诪讻诇 诪拽讜诐 讛诇讻讛 讻讞讻诪讬诐 讜讗祝 讻砖讛讚讬专讜 转讞诇讛 讜讗讞专 讻讱 讛驻拽讬专 诪讜转专 砖讗讬谉 讛注专诪讛 讝讜 诪驻拽注转 讜讻谉 讘诪讛 砖讛驻拽讬专 砖讗讬谉 讛驻拽专 讻诪转谞讛 诇讜诪专 砖讻诇 砖诇讗 讝讻讛 讘讛 讛诪拽讘诇 讘专砖讜转 谞讜转谉 讛讬讗 讗诇讗 讻诇 砖讘诪讟诇讟诇讬谉 转讻祝 砖讛驻拽讬专 讬爪讗讛 诪专砖讜转讜 讗注"驻 砖诇讗 讝讻讛 讘讜 讗讚诐 注讚讬谉 讜讗讬谞讜 讬讻讜诇 诇讞讝讜专 讘讜 讗祝 诪讚讘专讬 住讜驻专讬诐 讗诇讗 砖讗诐 专爪讛 诇讝讻讜转 讻砖讗专 讘谞讬 讗讚诐 讝讜讻讛 讜谞诪爪讗 讻砖讝讻讛 讝讛 诇讗 讘专砖讜转 讛诪讚讬专 讛讬转讛:



讝讛讜 讘讬讗讜专 讛诪砖谞讛 讜讻讜诇讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

讙诪专讗 讛讻讬 讙专住讬谞谉 讘讙诪专讗 讘砖诇诪讗 诇讗 讬诇讜谞讜 讚拽讗 诪讛谞讬 诇讬讛 讗诇讗 诇讗 讬诇讜讛 讛讬诪谞讜 诪讗讬 拽诪讛谞讬 诇讬讛 讜讘砖诇诪讗 诇讗 讬诇讜讛 讛讬诪谞讜 讜诇讗 讬拽讞 讛讬诪谞讜 讚拽讗 诪转讛谞讬 诪讬谞讬讛 讗诇讗 诇讗 讬砖讗诇 诪诪谞讜 讜讻讜'. 讗诪专 专讘讬 讬讜住讬 讘专 讞谞讬谞讗 讻讜'. 讻诇讜诪专 讘砖诇诪讗 诇讗 讬诇讜谞讜 诪注讜转 讚拽诪讛谞讬 诇讬讛 讚讘讛诇讜讗转 诪注讜转 讗讬讻讗 讛谞讗讛 讚诇讗 驻专注 诇讬讛 注讚 诇讗讞专 讝诪谉 讗诇讗 诇讗 讬诇讜讛 讛讬诪谞讜 讛诪讜讚专 诪讗讬 讛谞讗讛 讗讬转 诇讬讛 讙讘讬讛 讚讛讬讬谞讜 诪诇讜讛. 讜讛讜讗 讛讚讬谉 讚诇讗 讬砖讗讬诇谞讜 讜诇讗 讬诪讻讜专 诇讜 讚拽讗 诪讬转讛谞讬 诪讬谞讬讛 讗诇讗 讞讚讗 诪谞讬讬讛讜 谞拽讟. 讜讗讬 讗讬讻讗 诇转专讜爪讬 诪讬讚讬 诇讛讱 驻讬专讻讗 讚讜讚讗讬 讗讬讻讗 讛谞讗讛 讗诐 讬诇讜讛 讛讬诪谞讜 讗讻转讬 讘砖诇诪讗 诇讗 讬诇讜讛 讛讬诪谞讜 讜诇讗 讬拽讞 讛讬诪谞讜 讗讬讻讗 诇讗讜拽诪讛 讗讙讘 讚讜讞拽讬讛 讚讗讬转 诇讬讛 讛谞讗讛 诪讬谞讬讛 讚讚讬诇诪讗 驻专注 诇讬讛 讝讜讝讬 讟讘讬 讜转拽讜诇讬 讚注讚讬祝 讟驻讬 诪讛谞讛讜 讚讗讜讝讬祝 诪讬谞讬讛 讗讜 讚讬诇诪讗 拽谞讬 诪讬谞讬讛 讝讘讬谞讗 讚讝讬诪谞讬谉 讛谞讗转 诪讜讻专 讜讝讬诪谞讬谉 讛谞讗转 诇讜拽讞 讜讻讚诪驻专砖 讘驻讬专拽讗 讚诇注讬诇 讗诇讗 诇讗 讬砖讗诇 讛讬诪谞讜 讚讛讜讛 诪讗谞讬 讚转砖诪讬砖转讗 讜拽诪讛讚专 诇讛讜 诇讚讬讚讛讜 诪讗讬 拽诪讛谞讬 诇讬讛 诇诪讜讚专. 驻讬专讜砖.  


诪转谞讬' 讗诪专 诇讜 讗讬谞讛 驻谞讜讬讛 诇驻讬 砖讗谞讬 注讜砖讛 讘讛 诪诇讗讻转讬. 讗诪专 诇讜 诇讘注诇 讛驻专讛. 拽讜谞诐 砖讗谞讬 讞讜专砖 讘讛 诇注讜诇诐 讜讘诇讘讚 砖转砖讗讬诇谞讬 驻专转讱 讚诪砖诪注 讚诇爪讜专讱 诪诇讗讻讛 讗讞专转 拽讘注讬 讜诇讗 诇讞专讬砖讛. 讜讛讻讬 诪驻专砖 讛诪讜专讛. 拽讜谞诐 砖讗谞讬 讞讜专砖 讘讛 讛讜讗讬诇 讜诇讗 专爪讬转 诇讛砖讗讬诇讛 诇讬 讗讬谞讬 注讜砖讛 讘讛 诪诇讗讻讛 诇注讜诇诐. 驻讬专讜砖. 拽讜谞诐 砖讚讬 砖讗谞讬 讞讜专砖 讘讛 讘注诇 讛驻专讛 讗讜诪专 讻谉 讗诐 讗讬谞讜 讻讚讘专讬 砖讗讬谞讛 驻谞讜讬讛 讗诇讗 驻谞讜讬讛 讛讬讗 讜讗谞讬 诪砖拽专 转讬讗住专 注诇讬 讞专讬砖转讛. 讜讬砖 诪驻专砖讬诐 砖讛砖讜讗诇 讗诪专 讻谉. 讛专讗"诐 讝"诇. 讜讻诇诇 讙讚讜诇 讛讜讗 讝讛 诇谞讜讚专讬谉 讜诇谞砖讘注讬谉 砖讛谞讜讚专 讗讜 讛谞砖讘注 砖诇讗 讬注砖讛 讚讘专 驻诇讜谞讬 讗讬谉 讘诪砖诪注 讗诇讗 砖讛讜讗 诇讗 讬注砖谞讜 讗讘诇 讗讞专讬诐 注讜砖讬谉 诇讜. 讜讗诐 讛谞讜讚专 讛讜讗 讘注谞讬谉 砖讗讬谉 讚专讻讜 诇注砖讜转 讗讜转讜 讚讘专 讗诐 诪驻谞讬 砖讗讬谞讜 讘拽讬 讘讜 讗讜 砖讗讬谞讜 诇驻讬 讻讘讜讚讜 讻讜讜谞转讜 讛讬转讛 砖诇讗 转注砖讛 诇讜 讗讜转讛 诪诇讗讻讛 诇讗 注诇 讬讚讜 讜诇讗 注诇 讬讚讬 讗讞专讬诐. 讛谉 注讜砖讬诐 注诪讜 讜讘讗讬谉 讜谞讜讟诇讬谉 诪讝讛 讻诇讜诪专 诪讜转专 诇讛诐 诇拽讘诇 讛讬诪谞讜 讚讗诇讜 诪讚讬谞讗 诇讗. 讛专谞讘"讬 讝"诇. 


讜讗讬谉 诇讜 诪讛 讬讗讻诇 讗讘诇 讗诐 讛讬讛 诇讜 诪讛 讬讗讻诇 诇讗 讛转讬专讜. 讗讬 谞诪讬 讗讬讻讗 诇诪讬诪专 讚讗讜专讞讗 讚诪讬诇转讗 拽转谞讬 讜讘讗 讜谞讜讟诇 诪讝讛 讗诐 讬专爪讛 诇驻专讜注 诪讜转专 讗讘诇 诪谉 讛讚讬谉 讗讬谞讜 讬讻讜诇 诇转讜讘注讜 讚讗诐 讻谉 讛讜讛 驻讜专注 讞讜讘讜 讜讗住讜专. 讜讛专讗"诐 讝"诇 讻转讘 讜谞讜讟诇 诪讝讛 讗诐 讬专爪讛 讚驻讜专注 讞讜讘讜 讛讜讗 讜诪讜转专.


谞讜转谉 诇讗讞专 诪砖讜诐 诪转谞讛 讜讛诇讛 诪讜转专 讘讛. 讜诇讗 讛转讬专讜 讗诇讗 讘砖讗讬谉 诇讜 诪讛 讬讗讻诇. 诇诪讚谞讜 诪讻讗谉 砖讻诇 讛注专诪讜转 讗住讜专讜转 讘讬谉 讘专讘讬诐 讘讬谉 讘讬讞讬讚 讘谞讚专讬诐 砖诇讗 讛转讬专讜 讗诇讗 讻砖讗讬谉 诇讜 诪讛 讬讗讻诇. 砖讟讛. 


讛讬讜 诪讛诇讻讬谉 讘讚专讱 讛诪讚讬专 讜讛诪讜讚专 讜讗讬谉 诇讜 诪讛 讬讗讻诇 谞讜转谉 诇讗讞专 诪砖讜诐 诪转谞讛 讜讛诇讛 诪讜转专 讘讛. 驻讬专讜砖 讜讘砖讗诪专 谞讻住讬 注诇讬讱 讗讘诇 讗诪专 谞讻住讬诐 讗诇讜 讗驻讬诇讜 谞转谞谉 诇讗讞专 讗住讜专 讘讛诐. 讛专讬讟讘"讗 讝"诇. 


讜讻讜诇讛 诪转谞讬转讬谉 诇讗 讝讜 讗祝 讝讜 拽转谞讬. 诇讗 诪讬讘注讬讗 专讬砖讗 讚诪讜转专 讚诪砖诇 讞谞讜谞讬 讗讜 砖诇 驻讜注诇讬诐 讛讜讗 谞讛谞讛 讗诇讗 讗驻讬诇讜 讻砖讛诪讚讬专 谞讜转谉 诇讗讞专 讜讛诇讛 讗讻诇 讗讜转讜 讛讚讘专 注爪诪讜 砖讛讬讛 诪砖诇 诪讚讬专 诪讜转专. 讜诇讗 讝讜 讘诇讘讚 讚诪讻诇 诪拽讜诐 诪砖诇 诪拽讘诇 诪转谞讛 讛讜讗 讚拽讗 诪讬转讛谞讬 讗诇讗 讗驻讬诇讜 砖讗讬谞讜 谞讜转谉 诇讗讚诐 讗诇讗 诪驻拽讬专 诪讜转专 诇讬讛谞讜转 诪诪谞讜. 讛专谞讘"讬 讝"诇. 
讙诪专讗 讘讝诪谉 砖谞讚专讜 拽讜讚诐 诇讛驻拽讬专讜 讚讘砖注讛 砖讛驻拽讬专 讗讚注转讗 讚诪讜讚专 拽讗 诪驻拽讬专 讜诪砖讜诐 讛讻讬 讗住讜专 讗讘诇 讛驻拽讬专讜 拽讜讚诐 诇谞讚专讜 诪讜转专 讚诇讗 讗讚注转讗 讚讛讗讬 讗驻拽讬专. 讛专讬"抓 讝"诇.





诪讛专砖"讗 - 讞讬讚讜砖讬 讛诇讻讜转

专砖"讬 讘讗讜转讛 驻专讛 讛住"讚 讘砖讘讬诇讜 讛讜讗 讛讚"讗 讛诪讚讬专 讗爪诇 讛讚"讗:


讘讚"讛 讗诪专 专讘讬 讬讜讞谞谉 讻讜' 讚诪讬 讜讗住讜专 讻爪"诇:


讘专讗"砖 讘讚"讛 拽讜谞诐 讻讜' 讗讜转讛 砖讘拽砖 讻爪"诇 讛驻专讛 讛住"讚:


诪讟讬 诇讬' 讛住"讚:


讘讚"讛 讙讝讬专讛 讻讜' 拽讗讬 讗诇讗 讻爪"诇 讚诪诇转讗 讛住"讚 诇讬讚讜 讛住"讚:


专"谉 诇专讘讬 讗诇讬注讝专 讛住"讚 讜讗讞专 讻讱 诪"讛 讗讘讬讬 讗诪专 讻爪"诇:


讘讗"讚 砖讬砖专讗诇 谞讛谞讬谉 诇讬 讻爪"诇 讘诇讘讚 讛住"讚 讛诪讚讬专 讛住"讚 诪转谞讛 讛住"讚 拽诪转讛谞讬 讛住"讚:





专砖"砖

讙诪专讗 讗诇讗 诇讗 讬诇讜讛 诪诪谞讜 诪讗讬 拽诪讛谞讬 诇讬讛 讻讜'. 拽"诇 讗诇诪讛 诇讗 讚讛讗 讻讬讜谉 讚讛讚讬专讜 诪住转诪讗 讛讜讗 砖讜谞讗讜. 讜谞讛谞讛 讘讝讛 砖讛讜讗 爪专讬讱 诇拽讘诇 诪诪谞讜 讟讜讘讛 讻诪讜 砖讗诪专 砖诇诪讛 讗诐 专注讘 砖讜谞讗讱 讛讗讻讬诇讛讜 诇讞诐 讜讙讜' 讻讬 讙讞诇讬诐 讗转讛 讞讜转讛 注诇 专讗砖讜 (诪砖诇讬 讻状讛:讻状讘):



专"谉 讚"讛 讘砖诇诪讗. 讚讻讬 讛讬讻讬 讚讘讛谞讬 讻讜' 诇讗 诪转讛谞讬 诪讬讚讬 讻讜'. 讻爪"诇:



专"谉 讚"讛 讗讘讬讬 讗诪专 讙讝讬专讛 诇讛砖讗讬诇 诪砖讜诐 诇砖讗讜诇. 讻爪"诇:



专讗"砖 讚"讛 讗诇讗 诇讗 讬诇讜讛 诪诪谞讜. 讘砖诇诪讗 讻讜' 讜诇讗 讬拽讞 诪诪谞讜 讚拽讗 诪讛谞讬 诇讬讛 讻讜'. 谞专讗讛 讚专"诇 讚讗祝 讚诇讻讗讜专讛 讛诪讜讻专 讛诪讜讚专 (讗祝 讚诪讜拽讬 诇讛 讘诪转谞讬' 讘讝讘讬谞讗 诪爪讬注讗) 诇讗 谞讛谞讛 诪讗讜诪讛 讚住转诐 诪讜讻专 注爪讘 (讘专讻讜转 讛) 讚讗诪专讬 讗讬谞砖讬 讝讘讬谉 讗讜讘讬讚 (讘"诪 谞讗). 讜讻谉 讗讛"讻 讜讛诪讜讻专 讗诇 讬转讗讘诇 (讬讞讝拽讗诇 讝壮:讬状讘) 讻驻专砖"讬 砖诐. 诪"诪 讬"诇 讚拽诪讛谞讬 诇讬讛 讚诪讜讻专 住讞讜专转讜 讻讬讜谉 砖注讜诪讚 诇讻讱:



专讗"砖 讚"讛 讙讝讬专讛 诇讬砖讗诇 讻讜'. 讚诇讗 拽讗讬 讗诇讗 讗诇讗 讬诇讜讛. 讻爪"诇:



讚"讛 讛讬讛 讘讬转讜 诇讘谞讜转. 诇讗 讝讜 讗"讝 拽转谞讬. 诇讻讗讜专讛 住讜转专 讗"注 诇诪砖"讻 讘专讬砖 讛诪砖谞讛 讚讗讬谉 诇讜 诪讛 讬讗讻诇 讗讜专讞讗 讚诪诇转讗:





讛讙讛讜转 讬注讘"抓

专状谉 讚状讛 讘砖诇诪讗 诇讗 讬诇讜讛 讻讜壮 诪砖讜诐 讚住讘讬专讗 诇讬讛 讚讻讬 讛讬讻讬 讻爪状诇:


砖诐 讚状讛 讗讘讬讬 讗诪专 讻讜壮 讻讘专 讻转讘 讛专诪讘状谉 讝"诇 讻爪状诇:





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 讗讘讬讬 讙讝专讛 诇砖讗讜诇 讜讻讜', 注' 讘专"谉 砖讛拽砖讛 诪诪转谞讬' 讚诇注讬诇 讚拽转谞讬 砖讗讬谞讬 谞讛谞讛 诪讬砖专讗诇 诇讜拽讞 讘驻讞讜转 讜讻讜' 讜转讬专抓 讘砖诐 讛专诪讘"诐 讻讬讜谉 讚谞讚专 诪讻诇 讬砖专讗诇 讬讛讬讛 讟专讬讞讗 诇讬讛 诪诇转讗 诇讛砖转讻专 讘讗讜诪讜转 注"砖. 讜注' 讘专诪讘"诐 讚讛"讛 讘谞讚专 诪讗讜诪讛 砖诇诪讛. 讜讻"讻 讛砖"讻 (住讬' 专讻"讜) 讘讚注转 讛专诪讘"诐 讜诪讚讘专讬 讛专砖讘"讗 诪讘讜讗专 讚讚讞讬拽讗 讘注讬谞讬讜 转讬专讜抓 讝讛 砖讛专讬 专讗讛 讚讘专讬 讛专诪讘"诐 讜讗注驻"讻 讛谞讬讞 讛拽讜砖讬讗 讘爪"注, 
讜诇讜诇讬 讚诪住转驻讬谞讗 讗诪讬谞讗 转讬专讜抓 讗讞讚 讜讛讬讬谞讜 注驻"诪 讚讗讬转讗 讘讘"诪 (讚祝 注) 讚讗住专讜 讞讻诪讬诐 专讘讬转 注讻讜"诐 讚讙讝专讬' 砖诪讗 讬诇诪讚 诪诪注砖讬讜. 讜注' 讘讟"讝 讬讜"讚 (住讬' 拽谞讟 住拽"讘) 讚讗诪讗讬 诇讗 讗诪专讜 讻谉 讘讻诇 诪讜"诪 注诐 注讻讜"诐. 讜转讬专抓 讚讘砖讗专 诪讜"诪 砖讛讜讗 讙"讻 注诐 讬砖专讗诇 诇讗 讙讝专讬' 砖诪讗 讬诇诪讚 诪诪注砖讬讜. 诪砖讗"讻 讘专讘讬转 砖讛讜讗 专拽 注诐 讛注讻讜"诐. 诪砖"讛 讘讝诪谞讬谞讜 讚讻诇 诪讜"诪 讛讜讗 注诐 讛注讻讜"诐 讗"讻 讗诐 谞讗住专 专讘讬转 注讻讜"诐 诪砖讜诐 讙讝专讛 谞讗住专 讻诇 诪讜"诪 诪砖"讛 讙诐 专讘讬转 注讻讜"诐 诪讜转专 注"砖. 讜诪注转讛 讬"诇 讻讬讜谉 讚讘讗诪转 讻诇 讛讛讬转专 诪讜"诪 注诐 讛注讻讜"诐 讘讝诪谉 讛砖"住 讛讬讛 讻讬讜谉 讚讛讜讗 讙诐 注诐 讛讬砖专讗诇 诇讗 讙讝专讜 砖诪讗 讬诇诪讜讚 诪诪注砖讬讜. 诪砖讗"讻 讘讝讛 砖谞讚专 诪讬砖专讗诇 诇讗 讙讝专讜 诇讬拽讞 讗讟讜 诇诪讻讜专. 讚讗"讻 讬爪讟专讱 诇讬砖讗 讜诇讬转谉 专拽 注诐 讛注讻讜"诐 讜谞驻拽 拽诇拽讜诇讗 诇讗 讙讝专讜 讻谞诇注谞"讚. 讜诪注转讛 讛讚讬谉 讚讜拽讗 讘谞讚专 诪讬砖专讗诇 讜诇讗 诪砖讗专 讗讜诪讛: 
讙诐 讬砖 诇讚讜谉 诇驻讬 讚讘专讬谞讜 注讻砖讬讜 讘讝诪谞讬谞讜 讚讘诇讗"讛 注讬拽专 诪讜"诪 注诐 讛注讻讜"诐 讜讙诐 专讘讬转 注讻讜"诐 诪讜转专 诪砖"讛 讗驻砖专 讚诇讬转讗 诇讚讬谞讗 讚诪转谞讬'. 讜讘讗诪转 讙讝专讬' 诇讬拽讞 讗讟讜 诇诪讻讜专 讜讚讬谉 讝讛 爪"注:





讞讬讚讜砖讬 讞转"住

讗祝 讛驻拽专 注讚 讚讗转讬 诇专砖讜转 讝讜讻讛 讜讗注"讙 讚讛驻拽专 诪砖讘讬注讬转 讬诇驻讬谞谉 诪"诪 讛驻拽讬专讗 讚专讞诪谞讗 讗驻拽注转讗 讚诪诇讻讗 讻诇 讛讬讻讗 讚讗讬转讬讛 讘讬 讙讝讗 讚专讞诪谞讗 讗讬转讬讛 讜讛"诇 讗转讬 诇讬讚 讝讜讻讛 讜讛"讛 讛驻拽专 讘"讚 讗驻拽注转讗 讚诪诇讻讗 讛讜讗 讜诇讗 讘注讬谞谉 讗转讬 诇讬讚 讝讜讻讛. 讚讗诇转"讛 转拽砖讬 诇讛专"谉 讚讻转讘 诇拽诪谉 诇专' 讬讜住讬 讛驻拽专 讘"讚 讗注"讙 讚诇讗 讗转讬 诇讬讚 讝讜讻讛 讗注"讻 讻谞"诇. 讜讛专"谉 专讬砖 驻住讞讬诐 讻转讘 讚讘讬讟讜诇 诪讟注诐 讛驻拽专 讗注"讙 讚诇讗 讗转讬 诇讬讚 讝讜讻讛 诪砖讜诐 讚讗讬谞讜 讘专砖讜转讜 砖诇 讗讚诐 讜注砖讗讜 讛讻转讜讘 讻讗讬诇讜 讛讜讗 讘专砖讜转讜 注"讻 讘讙诇讜讬 讚注转讬讛 讚诇讗 谞讬讞讗 诇讬讛 住讙讬. 驻讬' 讚讗诪专讬谞谉 讻讬讜谉 讚讞讬讚讜砖 讛讜讗 砖讞讬讚砖讛 转讜专讛 讘讞诪抓 讚讛专讬 专讞诪谞讗 讗驻拽专讬讛 讜诇讗 讘注讬 讗转讬 诇讬讚 讝讜讻讛 讜讞讬讚讜砖 讛讜讗 砖讞讬讬讘转讜 转讜专讛 讗讬谉 诇讱 讘讜 讗诇讗 讞讬讚讜砖讜 讻砖诇讗 住讬诇拽 讬讚讜 诪诪谞讜 诇讙诪专讬 讗讘诇 讻砖住讬诇拽 讬讚讜 讗注"讙 讚诪讚讬谉 讛驻拽专 诇讗 讛讜注讬诇 砖讛专讬 诇讗 讗转讬 诇讬讚 讝讜讻讛 诪"诪 讛专讬 讻讘专 诪讜驻拽专 讜注讜诪讚 讘诇讗"讛 讛讜讗 讜谞讬诪讗 讘讻讬 讛讗讬 讙讜讜谞讬 诇讗 讞讚砖讛 转讜专讛. 讜诇讻谉 爪注"讙 讙讘讬 诪驻拽讬专 谞讝拽讬讜 讘专"讛 讜讛驻拽讬专 讘讜专讜 讜爪"注 讘讝讛. 讜讘讬专讜砖诇诪讬 讚驻住讞讬诐 讛诪讘拽讬专 讞诪爪讜 讘讬"讙 驻诇讬讙讬 专"讬 讜专"诇 讗讬 诪讜转专 讗讞专 讛驻住讞 讜讛讜讛 讘注讬 诇诪讬诪专 讚驻诇讬讙讬 讘驻诇讜讙转转 专"诪 讜专"讬 讜驻讬' 专砖讘"讗 讘转砖讜' 住讬' 注' 讛讬讬谞讜 诪讗谉 讚诪转讬专 讻专"诪 讚诇讗 讘注讬 讗转讬 诇讬讚 讝讜讻讛 讜诪讗谉 讚讗讜住专 讻专' 讬讜住讬. 讜砖讜讘 讞讝专 讘讜 讘讬专讜砖诇诪讬 讻"注 讻专"诪 讜讞讬讬砖讬谞谉 诇讛注专诪讛 注"砖 讜诪讘讬讗讜 讛驻讜住拽讬诐 讘讛诇讻讜转 驻住讞. 讜谞"诇 讚诇驻讬 讛住"讚 谞诪讬 诇讗 讛讜讛 住"诇 讚讛讗讜住专 住"诇 讚讘讞诪抓 诇讗 讬讜注讬诇 讘讬讟讜诇 讻诇诇 讗"讻 诪讗讬 讗专讬讗 讚讗住讜专 讛讞诪抓 讗讞专 讛驻住讞 诇讬诪讗 讚注讘专 注诇 讘诇 讬专讗讛. 讗注"讻 讻住讘专转 讛专"谉 讗讱 诇讗讞专 讛驻住讞 讗讜住专讜 诪砖讜诐 诪专讗讬转 讛注讬谉 讚讻讬讜谉 诇专' 讬讜住讬 讛驻拽专 讻讝讛 讗讬谞讜 诪讜注讬诇 讘砖讗专 诪讬诇讬 讛讞诪讬专讜 讘讜 诇讗讞专 讛驻住讞. 讜讙诐 讝讛 讗驻砖专 讚诇讗 讗诪专讜 讗诇讗 讘讛驻拽讬专讜 讘讬"讙 讜诇讗 讘讚拽 讜讘讬讟诇 讘诇讬诇 讬"讚 讚讗转讬 诇讗讞诇讜驻讬 讘砖讗专 讛驻拽专 诇专讘讬 讬讜住讬. 讗讘诇 讘讚拽 讜讘讬讟诇 讘诇讬诇 讬"讚 诇讗 讗诪专:

